อุทยานแห่งชาติหาดเจ้าไหม บูรณาการจัดเก็บขยะทางทะเลต่อเนื่อง ให้ธรรมชาติท้องทะเลมีความสวยงาม
นายณรงค์ คงเอียด หัวหน้าอุทยานแห่งชาติหาดเจ้าไหม กล่าวว่า การจัดการขยะแห่งชาติของหาดเจ้าไหมในช่วงการท่องเที่ยว หรือโควิด-19  ซึ่งก็เป็นแนวทางปฏิบัติที่ทางอุทยานได้ดำเนินการอย่างต่อเนื่องอยู่แล้ว ขยะทะเลส่วนมากจะถูกซัดเข้ามาชายหาดของอุทยานแห่งชาติ ตั้งแต่ช่วงฤดูมรสุมเป็นต้นมา ตั้งแต่เดือนมิถุนายน-กันยายนทุกปี ถือว่าเป็นช่วงมรสุมที่ขยะจากท้องทะเลจะถูกซัดขึ้นชายหาดในเขตอุทยานแห่งชาติ ในส่วนนี้อุทยานก็ได้ดำเนินการใช้มาตรการโดยการจัดเก็บตามแหล่งท่องเที่ยวต่างๆ  ของอุทยานแห่งชาติ จัดกำลังเจ้าหน้าที่จัดเก็บขยะ คัดแยกขยะ ส่วนหนึ่งก็นำส่งโรงจัดเก็บขยะต่อไป ถือเป็นมาตรการที่ดำเนินการตามแหล่งท่องเที่ยวของอุทยานอย่างต่อเนื่องเป็นประจำทุกๆ วัน ส่วนแหล่งท่องเที่ยวอื่นๆ ที่เป็นหาดสาธารณะต่างๆ ก็จะระดมประชาชนนักเรียน จัดกิจกรรม หรือไม่ก็จัดกำลังเจ้าหน้าที่กำหนดวัน เพื่อที่จะกำจัดขยะตามชายหาดที่เป็นหาดสาธารณะของอุทยานแห่งชาติ            ในส่วนของขยะทางทะเลมีหลายประเภท เช่น เศษอวน ขวดน้ำ ขวดพลาสติกต่างๆ  ส่วนมากเป็นขยะที่คาดว่าอาจจะมาจากแหล่งต้นน้ำต่างๆ หรือแหล่งชุมชนต่างๆ หรือทางกลุ่มประมงต่างๆ ที่ทำประโยชน์อยู่ในท้องทะเลจะถูกซัดเข้ามาขึ้นฝั่ง ส่วนมาตรการการจัดเก็บขยะบริเวณแหล่งท่องเที่ยวที่สำคัญ โดยเฉพาะอย่างยิ่งแหล่งดำน้ำอุทยานแห่งชาติ ไม่ว่าจะเป็นเกาะกระดาน เกาะแหวน เกาะเชือกต่างๆ อุทยานจะร่วมกับนักดำน้ำจิตอาสาไปช่วยเก็บกู้เศษอวน หรือขยะที่ติดตามแนวปะการังต่างๆ เพื่อจะเก็บกู้มา เป็นกิจกรรมที่อุทยานประสานกับนักดำน้ำจิตอาสาที่ทำร่วมกันทุกๆ เดือน พยายามที่จะเก็บทำความสะอาดแหล่งท่องเที่ยวที่สำคัญของอุทยานแห่งชาติ เมื่อได้ขยะทะเลกลับมาคัดแยกขยะชนิดๆ ขยะรีไซเคิลหรือขยะอันตราย หรือขยะทั่วๆ ไป ได้มีการคัดแยก ขยะทั่วไปได้นำไปจัดเก็บบริเวณแหล่งกำขัดขยะของท้องถิ่น ได้มีการชั่งน้ำหนัก มีการคัดแยกขยะได้ดูว่าขวดพลาสติกเท่าไหร่ เศษอวนเท่าไหร่ หรือขยะอันตราย หรือขยะอื่นๆ ต่างๆ ได้มีการคัดแยกเป็นหมวดหมู่ มีการชั่งน้ำหนัก ส่วนเรื่องกล่องโฟม  อุทยานได้มีการประชาสัมพันธ์เน้นย้ำ ผู้ประกอบการที่อยู่บริเวณใกล้เคียงอุทยานแห่งชาติ หรืออยู่ในเขตอุทยานแห่งชาติ หรือที่เป็นแหล่งชุมชนว่าให้งดการใช้ที่เป็นกล่องโฟม  ขอฝากนักท่องเที่ยวโดยเฉพาะอย่างยิ่งช่วงวันหยุดเสาร์ อาทิตย์ตามชายหาดสาธารณะต่างๆ ไม่ว่าจะเป็นหาดปากเมง หาดฉาหลาง ที่ทุกคนสามารถเข้ามาพักผ่อนได้ ขอความกรุณานำขยะไปทิ้งยังจุดที่ทิ้งขยะของท้องถิ่น เพื่อที่จะให้ธรรมชาติของเรามีความสวยงาม